text: Mistænkte: Der var ikke tale om voldtægt
  02 november 2014 kl. 09.16
  To mænd, der er mistænkt for at have voldtaget en kvinde i Horsens tidligt lørdag morgen, har meldt sig selv til politiet.
  Det skete senere på lørdagen.
  De to mænd havde læst, at de var mistænkte for at have voldtaget en 20-årig pige i den indre by i Horsens.
  Men ifølge dem var der ikke tale om voldtægt, siger vagtchefen for politiet i Sydøstjylland til TV SYD.
  Politiet vil nu afhøre pigen igen for at finde ud af, hvad der er op og ned på sagen.
  